Mingguan Amanz - Xiaomi Mi Note, UMobile Power Prepaid, Google Maps Timeline
Channel: Amanz
Date: 26/07/2015

Sepanjang minggu lepas, kita telah dapat melihat pelancaran beberapa telefon pintar baru untuk pasaran tempatan. Antara yang mencuri perhatian ramai adalah pengenalan Xiaomi Mi Note untuk pasaran Malaysia yang hadir dengan harga RM1549 untuk versi 64GB.

Selain daripada Mi Note, Meizu dari China juga turut telah mula menawarkan Meizu M2 Note untuk pasaran Malaysia melalui Lazada pada harga RM799.

Disamping itu, beberapa aplikasi baru telah dikemaskini pada minggu lepas, termasuk WhatsApp dengan fungsi Mark As Unread, selain Google Maps yang menambah sokongan Timeline untuk melihat lokasi yang telah dilawati.

Telekom Malaysia pada minggu lepas telah mula mengemaskini harga jualan UniFi 10Mbps, dimana kini ia ditawarkan pada harga 10% lebih rendah. Sementara mereka juga telah turut menawarkan Unifi 30Mbps dengan lebih meluas kepada pengguna.